पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली। नेशनल फैडरेशन ऑफ इंडियन रेलवेमैन की 209वीं कार्यकारिणी की बैठक उत्तरीय रेलवे मजदूर यूनियन (यूआरएमयू) के कार्यालय में सम्पन्न हुई। इस बैठक में एनएफआईआर के महामंत्री एम रघुवईया ने सभी रेल कर्मचारियों को 17 जोनो में एनएफआईआर की यूनियनों को वोट देने के लिए तथा साथ ही 12 जोनल रेलवे में हाल ही में हुए सीक्रेट बैलेट चुनावों में यूनियनों को विजयी बनाने के लिए धन्यवाद दिया।
इसके साथ ही फेडरेशन के महामंत्री ने रेलवे कर्मचारियों को आश्वासन दिया कि रेलवे बोर्ड व भारत सरकार के स्तर पर उनकी मांगों व इच्छाओं की पूर्ति के लिए कोई भी कसर नहीं छोड़ेगी ।
रेल कर्मचारियों में बढते आक्रोश को ध्यान में रखते हुए कार्यकारिणी इस निष्कर्ष पर पहुंची की रेल कर्मचारियों व महिला कर्मचारियों को आन्दोलन के लिए तैयार किया जाए, जिसमें औद्योगिक क्षेत्र भी शामिल हों।
कार्यकारिणी में निर्णय लिया गया कि एक स्टीयरिंग कमेटी का गठन किया जाए, जिसमें फेडरेशन के मुख्यालय के कार्यकर्ता बिगड़ते हालात के अनुसार निर्णय लेने के लिए हकदार होगे। कार्यकारिणी ने अपनी सभी यूनियनों को आदेश दिया कि रैली-धरना व गेट मीटिंग आयोजित की जाएंगी। यदि कर्मचारियों की मांगें नहीं मानी गईं तो हड़ताल का रास्ता अपनाया जाएगा।
फेडरेशन के प्रेस सचिव एस एन मलिक ने यह बताया कि कार्यकारिणी ने यह भी निर्णय लिया गया है कि स्टीयरिंग कमेटी की बैठक जून 2013 के अन्त में की जाएगी। यूनियनों को आदेश दिया कि वे मांगों को मनवाने के लिए बैठकों व धरनों का आयोजन जारी रखें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn